# Uporabniška navodila za aplikacijo ToyotaGo

## Uvod

ToyotaGo predstavlja inovativno rešitev prevozov na zahtevo, ki je posebej prilagojena potrebam prebivalcev podeželjskih območij. Z mobilno aplikacijo za pametne mobilne naprave omogoča enostavno, hitro in učinkovito rezervacijo prevozov, ki odgovarjajo potrebam uporabnikov – bodisi za vsakodnevne opravke, za dostop do šole in obšolskih dejavnosti, do službe, do družabnih dogodkov ali za druge namene.

## 1. Prenos in namestitev aplikacije

Za prenos aplikacije uporabnik obišče trgovino aplikacij Google Play Store (za android naprave) ali Apple App Store in prenese brezplačno aplikacijo ToyotaGo.

Za hitri prenos aplikacije uporabnik lahko z mobilnim telefonom poskenira to QR kodo, ki vodi do prenosa aplikacije v ustrezni trgovini.

## 2. Registracija in prijava

### 2.1 Registracija

Za dostop do storitve se mora uporabnik v mobilni aplikaciji najprej registrirati. Postopek registracije je preprost:

* Na vstopnem zaslonu uporabnik izbere možnost "Registracija".
* Vnese zahtevane osebne podatke: ime, priimek, e-poštni naslov, telefonska številka in naslov bivališča. Ti podatki pomagajo prilagoditi storitev vašim potrebam in omogočajo delovanje v skladu s predpisi.
* Uporabnik določi uporabniško ime (e-poštni naslov) in geslo ter izbere geslo, ki je dovolj kompleksno, da zagotovi varnost računa.
* Pred dokončanjem registracije je potrebno sprejeti pogoje uporabe in politiko zasebnosti, ki sta ključna za varovanje osebnih podatkov in pravic uporabnika.

Po uspešni registraciji uporabnik prejme na vnesen e-poštni naslov spletno povezavo za aktivacijo računa, s čimer je zagotovljena dodatna stopnja varnosti.

### 2.2 Prijava

Po aktivaciji preko obiska potrditvene povezave, ki jo uporabnik prejme na e-poštni račun, se lahko prijavi v aplikacijo.

Na zaslonu “Prijava” v vnosni polji vnese svoje uporabniško ime (e-poštni naslov) in geslo, ki ga je določil ob registraciji.

Če je geslo pozabil, uporabnik lahko uporabi funkcijo "Pozabljeno geslo", in sledi postopku za varno kreacijo novega gesla.

Prijava v aplikacijo ostane aktivna do odjave, zato vsakokratno prijavljanje ni potrebno.

## 3. Menijska struktura in funkcije aplikacije

### 3.1 Izbira enote storitve

Preden lahko uporabnik ustvari rezervacijo prevoza, je potrebno izbrati enoto v kateri želi storitev uporabljati. Enote so definirane glede na partnerska sodelovanja pri deležnikih zagotavljanja storitve (lahko gre za območje ene ali več občin, regij ipd.). Izbira enote storitve je enkratno opravilo; izbrana enota ostane aktivna do izbire druge enote oz. odjave iz aplikacije.

### 3.2 Začetni zaslon

Začetni zaslon prikazuje zemljevid v okolici trenutne lokacije uporabnika. V primeru, da je ta rezerviral prevoz in je do prihoda vozila manj kot 30 minut, se bo na zemljevidu prikazala trenutna pozicija vozila. Pozicija vozila in ocenjen čas prihoda vozila se bosta osveževala, kar uporabniku omogoča, da se pravočasno pripravi za vstop v vozilo.

Začetni zaslon vsebuje še gumbe s hitrimi povezavami:

* gumb “Rezervacija” za hitro dostopanje do obrazca za naročilo novega prevoza.
* gumb “Pregled rezervacij” za spremljanje svojih aktivnih in prihajajočih prevozov, kot tudi zgodovine opravljenih prevozov.
* gumb “Obvestila” za pregledovanje sporočil, ki so bila dostavljena kot potisna sporočila in so uporabnika obveščala o približevanju vozila, o prihodu na cilj za deljene rezervacije ipd.
* gumb “Čakanje na plačilo” za rezervacije, kjer samodejen postopek plačila ni bil uspešen in omogoča v obdobju 5 minut ponovitev plačila oz. preklic rezervacije.

V primeru približujočega prevoza oz. v času, ko je potnik v vozilu, začetni zaslon prikazuje še panel z informacijami o vozilu, vozniku ter potrditveno QR kodo.

### 3.3 Rezervacija prevoza

Glede na določitev pogojev v posamezni enoti izvajanja storitve lahko uporabnik izbira med več tipi vnosa rezervacije prevoza:

* prevoz na zahtevo oz. prevoz na klic, kjer uporabnik poljubno vnese želen naslov vstopa in izstopa iz vozila (znotraj dovoljenega območja) ter izbere čas, ko želi biti pobran oz. določi čas, ko želi prispeti na cilj,
* predefiniran prevoz oz. prevoz na dogodek, kjer iz seznama razpisanih dogodkov uporabnik izbere želenega (npr. koncert, trening, glasbena šola) ter določi za kateri dan v tednu (za katero ponovitev dogodka) želi rezervirati prevoz,
* linijski prevoz, kjer iz nabora ponujenih opcij izbere točko vstopa in točko izstopa iz vozila ter izbere termin.

Rezervacijo prevoza je mogoče opraviti za do 7 potnikov.

Cena prevoza se obračuna po določenem ceniku po razredih glede na dolžino poti in glede na število uporabnikov. Sistem glede na določitev pogojev v posamezni enoti priznava subvencije na strošek prevoza od 0 do 100 % za določeno (starostno ali drugače definirano) skupino ali vse uporabnike.

V primeru, ko je strošek prevoza večji od zneska 0,00 eur, se ob rezervacija prevoza izvede rezervacija sredstev na kreditni oz. debetni kartici, ki jo je uporabnik vnesel v aplikacijo (glej razdelek “Denarnica”).

Plačilo prevoza se izvede v trenutku, ko voznik (v aplikaciji ToyotaGo Driver) za posameznika potnika označi, da je prišel na cilj (je zapustil vozilo) oz. se izvede kot kazen za nepravočasen preklic rezervacije v kolikor potnik ob dogovorjenem času ni prišel na vstopno mesto.

### 3.4 Denarnica

V menijskem razdelku “Denarnica” uporabnik lahko dodaja in upravlja plačilne metode za uporabo storitve. Postopek dodajanja kreditne ali debetne kartice je varen, saj je dodatno zaščiten z uporabo 3D Secure validacije (uporabnik mora strinjanje za dodajanje kartice potrditi še v aplikaciji izdajatelja kreditne oz. debetne kartice). Uporabnik podatke o kartici vpiše samo pred prvo uporabo.

### 3.4 Profil

V razdelku za upravljanje profila uporabnik lahko uredi oz. ažurira svoje osebne podatke in profilno sliko. Prav tako lahko v tem razdelku zahteva popolni izbris vseh podatkov in deaktivacijo ToyotaGo uporabniškega računa.

## 4. Drugi razdelki in funkcionalnosti aplikacije

Razdelek “Obvestila” uporabniku omogoča pregledovanje zgodovine oz. podrobnosti sporočil, ki so mu bila dostavljena kot potisna sporočila in so ga obveščala o približevanju vozila, o prihodu na cilj za deljene rezervacije ipd.

Funkcionalnost “Deljenje rezervacije” uporabniku omogoča, da deli potrditveno QR kodo rezervacije z drugo osebo. Primer takšne uporabe je, da starši ustvarijo rezervacijo za prevoz od doma do treninga, potrditveno kodo pa delijo s svojim otrokom. Delitev kode je mogoča preko sms-a, aplikacij za pošiljanje sporočil (WhatsApp, Viber, Telegram, Signal), emaila ali preko tiskanja slike. Uporabnik lahko v razdelku “Nastavitve” vnese kontakte s katerimi večkrat deli potrditveno kodo prevoza, da mu ob sami delitvi ni potrebno vnašati podatkov o osebi, pač pa le izbere ustrezno osebo iz seznama. Aplikacija preko dostavljanja potisnih sporočil obvešča uporabnika, ki je delil kodo prevoza, kdaj je uporabnik s to kodo vstopil v vozilo in kdaj dospel na cilj (tako so starši obveščeni, da so njihovi otroci prispeli na trening oz. se varno vrnili domov).

Vaša varnost in zasebnost uporabnikov je glavna prioriteta storitve. Vsi podatki in transakcije so zaščiteni z naprednimi varnostnimi protokoli, da zagotovimo varno in zanesljivo izkušnjo.